DeyziDoxs
DeyziDoxs jo wuspěšna serbska nu metal-metalcore kupka, kenž licy se k nejwěcej znatym kupkam Łužycy. Kupka se wuznamjenja pśez wjelebocnu muziku, pśi kótarejž twóritej nu-metal a metalcore jano zakład. Dla wliwow hip-hopa kaž teke funka a ludoweje muziki, jo DeyziDoxs jadna z najinowatiwnišich kupkow Łužycy. Na temy bogate teksty su za pśisłucharje lažko pśistupne, dokulaž jadnaju wó wšednych problemach a zacuśach. Wósebnosć jo pak teke pśeźěłanje serbskeje problematiki, kenž se w toś tej formje póla drugich kupkow njenamakajo.
DeyziDoxs jo jadna z mało kupkow, kótaraž jo teke nadregionalnje znata. Wó tym swědča južo wšake koncerty w susednej Pólskej a Českej.
Zestawa kupki[wobźěłaś | žrědłowy tekst wobźěłaś]
Aktiwne[wobźěłaś | žrědłowy tekst wobźěłaś]
- spiwaŕ - Daniel Bětnar
- gitara - Marian Wjenk
- gitara - Florian Jurenc
- bas- Marek Rjelka
- keyboard - Marko Njek
Něgajšne[wobźěłaś | žrědłowy tekst wobźěłaś]
- Bijadło - Jan Čórlich
- Bijadło - Stefan Herz
- Bijadło - Tomaš Jurk
- Bijadło - Benedikt Rjenć
- DJ - Matthias Čižank
Stawizny kupki[wobźěłaś | žrědłowy tekst wobźěłaś]
W lěśe 2001 bu kupka wót Mariana Wjenka, Daniela Bětnarja, Marka Njeka, Tomaša Jurka a Mareka Rjelki (wšykne wukniki serbskego gymnazija) załožona. Hyšći w juliju samskego lěta jo měła kupka swój prědny wustup. Twardy zuk tegdy hyšći pśewažecego "cross-over" jo pokazował južo na to, do kótarego směra se wóna wuwijo. W toś tym casu su stali se teke jeje intro a wósebne kostimy za wustupy ze znamjenim kupki. Až do nalěśa 2003 stej změnjałej se gusćej wobsadka kaž teke muzikowy směr kupki. Tak se DeyziDoxs we wónym nalěśu ze směrom pśedstaji, kótaryž jo był pśewinuł "cross-over" a jo źinsa hyšći markantny za kupku. Kwalita spiwow njetrjeba se pśirownowanja ze znatej amerikańskej kupku Korn bójaś. Až do źinsajšnego jo jich muzika wó něco twarźejša, ale w zasaźe njeje se wó wjele změniła.
Eksterne wótkaze[wobźěłaś | žrědłowy tekst wobźěłaś]
- Kupka DeyziDoxs
- Nastawk wó kupce DeyziDoxs + jich muzika (w češćinje)
- DeyziDoxs unplugged we Wotrowskej cerkwi (sym-serb.eu)
azj_Latn szl_Latn slv_Latn pol_Latn pol_Latn fao_Latn szl_Latn szl_Latn som_Latn bem_Latn pol_Latn ayr_Latn deu_Latn por_Latn als_Latn ltz_Latn pol_Latn szl_Latn pol_Latn hrv_Latn bos_Latn eng_Latn